**NOLIKUMS IELU TIRDZNIECĪBAI**

**2022. gada 16.jūlijā**

**Svētkos “Cēsis 816”**

* + - * 1. **Vispārīgie noteikumi**

1. Cēsu pilsētas svētku “Cēsis 816” programmasietvaros tiek organizēti Amatnieku un mājražotāju tirdziņš Cēsu vecpilsētā, vēsturiskais Hanzas tirdziņš Rožu laukumā un ēdināšanas zona Uzvaras bulvārī (turpmāk – Tirdziņš).
2. Tirdzniecības organizators ir Daina Avota (turpmāk – Organizators).
3. Tirdzniecības pretendents ir fiziska vai juridiska persona, kas ir iesniegusi pieteikumu tirdzniecībai Tirdziņā (turpmāk – Pretendents).
4. Tirdzniecības dalībnieks ir fiziska vai juridiska persona, kuru Organizators ir apstiprinājis dalībai Tirdziņā (turpmāk – Dalībnieks). Tirdzniecības vietām tiks piešķirti kārtas numuri.
5. Organizatora noteiktajā zonējumā tiks piedāvāta iespēja tirdzniecības iekārtas pieslēgt elektrībai. Tirdzniecības vietas pieteikumā jānorāda nepieciešamā elektrības jauda, līdzi jāņem elektriskie pagarinātāji, strāvas pievadīšanai tirdzniecības vietā un apgaismojuma iekārta nepieciešamās gaismas nodrošināšanai.
   * + 1. **Prasības Pretendentiem ielu tirdzniecības veikšanai, tirdzniecības vietas iekārtošanai un vizuālajam noformējumam**
6. Dalībniekiem Rožu laukumā jānodrošina viduslaiku tematikai atbilstošu noformējumu t. sk. tirdzniecības nojumi. Dalībnieki iekārto tirdzniecības vietu ar savu darbaspēku un ierīcēm. Organizators var nodrošināt Dalībniekiem Rožu laukumā atbilstošas tirdzniecības nojumes, kopskaitā 24 gb. (3 x 2 m). Pretendentiem pieteikuma anketā jānorāda, vai viņam ir sava tirdzniecības nojume atbilstoša viduslaiku tematikai, pievienojot fotogrāfiju, vai vēlas izmantot Organizatora nojumi.
7. Dalībniekiem Cēsu vecpilsētā un Uzvaras bulvārī jānodrošina gaišas teltis, gaumīgi noformētas atbilstoši svētku tematikai. Tirgotāju apģērbs – gaišs, balts.
8. Tirdzniecība Tirdziņā Cēsu vecpilsētā un Uzvaras bulvārī plānota no plkst. 11:00 līdz plkst. 20.00.
9. Tirdzniecība Tirdziņā Rožu laukumā plānota no plkst. 11.00 līdz plkst. 20.00.
10. **Tirdzniecības vietas iekārtošana no plkst. 06.30 līdz plkst. 10.00, novākšana no plkst. 20.00 līdz plkst. 21.30**.
11. Tirdzniecības laikā aizliegta produkcijas krājumu piegāde, izmantojot autotransportu.
12. Tirdzniecības laikā aizliegts tirdzniecības vietās izmantot elektrības ģeneratorus.
13. **Pēc produkcijas un iekārtu izkraušanas, autotransportam nekavējoties jāizbrauc no svētku norises vietas, bet ne vēlāk kā līdz plkst. 10:00.**
14. Nepieciešamo ielu tirdzniecības inventāru, kā arī galdus, krēslus, solus Tirdziņa apmeklētāju ērtībai, nodrošina Dalībnieks, pieskaņojot tos nojumei.
15. **Pasākuma organizatora norādījumi attiecībā uz ielu tirdzniecības vietu iekārtojumu ir galīgi un nav apstrīdami.**
16. Ja Dalībnieks neievēro Organizatora prasības attiecībā uz vietas iekārtošanu, vizuālo noformējumu vai arī piedalās tirdzniecībā ar precēm, kas neatbilst Pieteikumā norādītajām precēm, Organizators ir tiesīgs izraidīt attiecīgo Dalībnieku no tirdzniecības vietas. Šajā gadījumā Dalībnieks zaudē tiesības veikt tirdzniecību Tirdziņā un veiktie maksājumi netiek atgriezti.
17. Dalībnieka pienākums ir nodrošināt regulāru atkritumu savākšanu tirdzniecības vietā, no galdiem un teritorijas pie galdiem Tirdziņa norises laikā, kā arī pēc Tirdziņa norises.
18. Par tirdzniecības Pretendentu var būt gan fiziskā, gan juridiskā persona, kura reģistrējusies kā saimnieciskās darbības veicējs, un kuras tiek reģistrētas šādā prioritārā secībā:
    * 1. Cēsu novada amatu meistari – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotāji, kuri izstrādājumus gatavo pašrocīgi, izmantojot idejas, kas gūtas no latviešu tautas arheoloģiskā un etnogrāfiskā mantojuma (keramika, stikla apstrāde, pinumi, metālkalumi, ādas apstrāde, kokapstrāde, etnogrāfiskas un mūsdienīgas rotas, austi tekstila izstrādājumi, adījumi, tamborējumi, šuvumi, izšuvumi, filcējumi, batikas, individuāli ražoti tekstila izstrādājumu izejmateriāli – lins, vilnas dzija, dabiskās sveces);
    1. Cēsu novada lauku saimniecībās audzētas lauksaimniecības produkcijas (ķirbji, āboli, ogas u.c. ), augļu, ogu, dārzeņu pārstrādes produktu (sukādes, sīrupi, ievārījumi u.c.), piena, gaļas, maizes, zivju un to pārstrādes produktu, biškopības produktu un konditorejas izstrādājumu ražotājus;
    2. Cēsu novada radošie uzņēmumi - dizaina preču ražotāji un dabiskās kosmētikas ražotāji;
    3. Cēsu novada sabiedriskās ēdināšanas pakalpojumu sniedzēji, kuri
    4. Citu novadu amatu meistari un mājražotāji, sabiedriskās ēdināšanas pakalpojumu sniedzēji;
    5. Tirdzniecības vietu ierobežotā skaita dēļ no katra preču sortimenta veida var tikt izvēlēti ne vairāk kā 2 tirdzniecības dalībnieki.
    6. Tirdzniecības Pretendenti iepakojumam izmanto videi draudzīgus un dabīgus materiālus, kā arī papīra vai auduma iesaiņojumus. Tirdzniecības pretendenti ir gatavi sadarboties ar Organizatoru videi draudzīgu principu ievērošanā (atkritumu šķirošana, videi draudzīgu iepakojuma, trauku un noformējuma materiālu izmantošana u.c.);
19. Dalībniekam jānodrošina, lai tirdzniecības vietā būtu pieejami un pēc pieprasījuma tiktu uzrādīti šādi dokumenti:
    1. Organizatora izsniegta Tirdzniecības atļauja;
    2. Speciālās atļaujas (licences), ja preču realizācijai tāda ir nepieciešama, saskaņā ar

normatīvajiem aktiem, kopiju;

* 1. Citi dokumenti, kas pierāda preču izcelsmi, atkarībā no sortimenta veida.

1. Pie tirdzniecības vietas jābūt izvietotai informācijai:
   1. juridiskām personām – firmas nosaukums, reģistrācijas numurs, par tirdzniecības vietu atbildīgā persona, tirdzniecības vietas numurs;
   2. fiziskām personām, pašnodarbinātajiem – vārds, uzvārds, tirdzniecības vietas numurs.
2. **Pretendentu pieteikšanās un vērtēšanas kārtība**
3. **Pieteikties dalībai Tirdziņā var aizpildot tirdzniecības pieteikuma anketu, kas publicēta Cēsu novada pašvaldības mājas lapā www.cesis.lv. Aizpildot pieteikuma anketu jānosūta arī vismaz 2 fotogrāfijas, kurās redzams preču sortiments un tā noformējums tirdzniecības procesā uz e-pastu avotadaina@gmail.com. Pieteikšanās Tirdziņam no 2022. gada 27.maija līdz 2022.gada 19.jūnijam plkst. 17.00.**
4. Organizatoram ir tiesības:
   1. pieņemt vērtēšanai tikai tos Pieteikumus, kas aizpildīti atbilstoši prasībām;
   2. izvērtēt Pretendenta pieteikumā norādītās produkcijas atbilstību **tirdziņa tematikai**, nepieciešamības gadījumā pieprasot Pretendentam papildus informāciju par produkciju;
   3. apstiprināt dalībai Tirdziņā Pretendentus pieteikumu saņemšanas secībā, kuru piedāvājums atbilst šī Nolikuma prasībām, un kuru piedāvājums pēc Organizatora ieskatiem atbilst Tirdziņa tematikai,
   4. neapstiprināt dalību Tirdziņos Pretendentiem, kuru produkcijas saturs un/vai kvalitāte atzīta par Tirdziņam neatbilstošu vai, kuru piedāvātais sortiments jau ir apstiprināts citam Dalībniekam saskaņā ar šī Nolikuma punktu 16.7.
5. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības pēc saviem ieskatiem izvietot un līdz Tirdziņa sākumam mainīt Dalībnieku izkārtojumu tirdzniecībai paredzētajās vietās.
   * 1. **Dalības maksa un norēķinu kārtība**
6. **Dalībniekiem, kuri apstiprināti dalībai Tirdziņā, e-pastā tiks nosūtīts rēķins-faktūra, ne vēlāk kā līdz 2022.gada 3.jūlijam. Maksājums jāveic līdz rēķinā- faktūrā norādītajam termiņam, tikai ar pārskaitījumu, mērķī norādot : rēķina-faktūras numuru.**
7. Tirdzniecības atļaujas dalībniekiem Organizators izsniegs pirms tirdzniecības uzsākšanas.
8. Dalībnieki, kuri netiks apstiprināti dalībai Tirdziņā, saņems atteikuma e-pastu **ne vēlāk kā līdz 2022.gada 3.jūlijam.**
   * 1. **Dalībnieku pienākumi un atbildība**
9. Izsniegtajām tirdzniecības atļaujām jāatrodas tirdzniecības vietā. Atļaujā ierakstītā fiziskā persona vai uzņēmuma pārstāvis ir atbildīgs par šī Nolikuma noteikumu ievērošanu un kārtību savā tirdzniecības vietā:
   1. ja pārbaudes laikā tirdzniecības vietā nav sastopama atbildīgā persona, produkcijas veids un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas Organizatoram ir tiesības, pieprasīt novērst pārkāpumu;
   2. ja pārkāpums netiek novērsts, vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Tirdziņā pirms tā beigām.
10. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī atsevišķu preču aprites, izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. **Dalībnieks ir atbildīgs par normatīvo aktu prasību izpildi tirdzniecības vietā.**
11. Dalībniekam pēc kontrolējošo institūciju vai tirgus organizatora pieprasījuma ir jāuzrāda nepieciešamie dokumenti.
12. Dalībnieks ir atbildīgs par sanitāro un higiēnas prasību, Covid-19 drošības noteikumu, ugunsdrošības noteikumu un darba drošības noteikumu ievērošanu tirdzniecības vietā.
13. Tirdzniecību beidzot, Dalībnieks tirdzniecības vietu atstāj tīru.
14. Par savas realizējamās produkcijas tirgošanas saskaņošanu ar Pārtikas un veterinārā dienesta attiecīgā novada pārvaldi ir atbildīgs pats Dalībnieks saskaņā ar Pārtikas aprites uzraudzības likumu, Ministru Kabineta 2010. gada 12. maija noteikumiem Nr.440 „Noteikumi par tirdzniecības kārtību tirgos, gadatirgos, ielu tirdzniecības vietās un izbraukumos”, EK Regulu Nr. 852/2004 par pārtikas produktu higiēnu.
15. Dalībnieks nav tiesīgs izvietot reklāmu un izplatīt reklāmas materiālus bez saskaņošanas ar Organizatoru ārpus savas tirdzniecības vietas.
16. Dalībnieks nav tiesīgs demontēt tirdzniecības vietu pirms Tirdziņa beigām.
17. Dalībniekam, kurš izmanto tirdzniecības vietu Tirdziņā, jāievēro šie Noteikumi un citi tirdzniecību reglamentējoši normatīvie akti.
18. Dalībnieka pieteikums dalībai ir apliecinājums tam, ka ar iepriekš minētajiem noteikumiem ir iepazinies.
    * 1. **Organizatora pienākumi un atbildība**
19. Dalībniekiem, kuri tirgo pārtikas preces un kuru preču uzglabāšanas noteikumi tirdzniecības laikā paredz aukstuma iekārtu izmantošanu, attiecīgajā tirdzniecības zonējumā, tirdzniecības vietās tiks nodrošināts elektroenerģijas pieslēgums (Dalībniekiem jānodrošina elektriskie pagarinātāji).
20. Ja pieteikums dalībai Tirdziņā tiek atsaukts no Dalībnieka puses vai Dalībnieks neierodas uz Tirdziņu, tad Organizatoram ir tiesības izmantot pieteikto tirdzniecības vietu pēc saviem ieskatiem, **tirdzniecības vietas maksājums (nomas maksa un pašvaldības nodeva) netiek atmaksāts**.